Diari Oficial de la Generalitat Valenciana


Sumari del DOGV 3572, del 31-08-1999 (1999/7586)

RESOLUCIÓ de 2 d'agost de 1999, del conseller de Sanitat, per la qual crea el Comité Assessor d'Adquisició de Productes d'Osteosíntesi.
---------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/1999/08/02/(1)/dof/vci/html**

### Dades del document

Número de DOGV
:   3572

Data del DOGV
:   31-08-1999

Secció del DOGV
:   I. DISPOSICIONS GENERALS

Número del document
:   1999/7586


Data del document
:   02-08-1999

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * producte farmacèutic
    * organització administrativa
    * legislació

RESOLUCIÓ de 2 d'agost de 1999, del conseller de Sanitat, per la qual crea el Comité Assessor d'Adquisició de Productes d'Osteosíntesi. [1999/X7586]
  
L'article 1 de l'Ordre de 19 de gener de 1996, de la Conselleria de Sanitat, que regula l'organització i el funcionament de la Central de Compres de Béns i Serveis per a tots els centres d'aquesta conselleria, crea la Central de Compres de Béns i Serveis, a fi de respondre a la necessitat de comptar amb un mecanisme per a l'adquisició centralitzada de determinats grups, subgrups o famílies de productes o de serveis que usen els diferents centres.
  
La normativa esmentada, en l'article 5, disposa que la comissió de compres, com a òrgan col·legiat, té com a finalitat bàsica coordinar la política d'aprovisionament de productes i serveis de la Conselleria de Sanitat destacant entre les seues funcions les següents:
  
1. Decidir, a proposta del Servei d'Aprovisionament, les famílies de productes o els serveis externs l'adquisició dels quals haja de ser gestionada centralitzadament.
  
2. Aprovar, a proposta dels deferents centres de la Conselleria de Sanitat, la inclusió i la codificació de nous articles en la seua respectiva família quan aquesta ja es trobe codificada i la seua adquisició centralitzada.
  
Atés que, en l'annex I de l'ordre esmentada de productes susceptibles d'adquisició amb gestió centralitzada, s'inclou amb l'epígraf i la numeració de grup el material d'osteosíntesi, més concretament el grup 21, codi 00 de subgrup.
  
Per tot això, fent ús de les facultats conferides i de conformitat amb el Decret 87/1999, de 30 de juliol, del Govern Valencià, que aprova el Reglament Orgànic i Funcional de la Conselleria de Sanitat, resolc:
  
Primer
  
Es crea el Comité Assessor d'Adquisició de Productes d'Osteosíntesi de la Conselleria de Sanitat.
  
La seua funció serà d'assessorar tècnicament la comissió de compres d'aquesta conselleria, pel que fa a l'adquisició de productes d'osteosíntesi, d'acord amb el que estableix l'article 5 de l'Ordre de 19 de gener de 1996, que es regula l'organització i el funcionament de la Central de Compres de Béns i Serveis.
  
Segon
  
El Comité Assessor d'Adquisició de Productes d'Osteosíntesi estarà constituït pels membres següents:
  
- El director general per a l'Atenció al Pacient o la persona que hi delegue.
  
- El cap del Servei de Prestacions Complementàries o la persona que hi delegue.
  
- Cinc responsables de serveis de Cirurgia Ortopèdica i Traumatològica d'hospitals de la Conselleria de Sanitat.
  
Aquests cinc membres seran nomenats pel conseller de Sanitat.
  
El Comité Assessor d'Adquisició de Productes d'Osteosíntesi es reunirà sempre que ho determine la Central de Compres de Béns i Serveis.


Còpia Permalink ELI